CELEX: 52008PC0779
Language: lt
Date: 2008-11-13
Title: Pasiūlymas Europos parlamento ir Tarybos direktyva dėl padangų ženklinimo atsižvelgiant į degalų naudojimo efektyvumą ir kitus esminius parametrus {SEC(2008) 2860} {SEC(2008) 2861}

Svarbus teisinis pranešimas

|

52008PC0779

Pasiūlymas Europos parlamento ir Tarybos direktyva dėl padangų ženklinimo atsižvelgiant į degalų naudojimo efektyvumą ir kitus esminius parametrus {SEC(2008) 2860} {SEC(2008) 2861}  /* KOM/2008/0779 galutinis - COD 2008/0221 */  

	[pic] | EUROPOS BENDRIJŲ KOMISIJA |Briuselis, 13.11.2008KOM(2008) 779 galutinis2008/0221 (COD)PasiūlymasEUROPOS PARLAMENTO IR TARYBOS DIREKTYVAdėl padangų ženklinimo atsižvelgiant į degalų naudojimo efektyvumą ir kitus esminius parametrus (pateikta Komisijos){SEC(2008) 2860}{SEC(2008) 2861}AIŠKINAMASIS MEMORANDUMAS1. Pasiūlymo aplinkybės |Pasiūlymo pagrindas ir tikslai Kelių transporto priemonės išmeta net 23 % bendro CO2 išmetamųjų teršalų kiekio[1], todėl didžiausias ES uždavinys – sumažinti transporto priemonių energijos vartojimo intensyvumą ir jų išmetamų teršalų kiekį. Efektyvaus energijos vartojimo veiksmų plane[2] ir komunikate „Ekologiškas transportas“[3] nurodyta, kad 2008 m. bus pateiktas padangų ženklinimo atsižvelgiant į suvartojamos energijos kiekį pasiūlymas. Taip siekiama skatinti rinkos pokyčius, kad būtų naudojama daugiau tausiųjų padangų, dar vadinamų mažai riedėjimui besipriešinančiomis padangomis (MRBP). Ženklinimo pasiūlymas grindžiamas padangoms taikomu integruotu metodu, padėsiančiu užtikrinti, jog standartizuota informacija būtų teikiama ne tik apie degalų naudojimo efektyvumą, bet ir apie sukibimą su šlapia danga bei išorinį riedėjimo triukšmą, kad vartotojai ir galutiniai vartotojai galėtų pasirinkti padangas remdamiesi tokia informacija. Šiuo pasiūlymu siekiama pasinaudojant veikiančiomis rinkos jėgomis dinamiškai pagerinti visus parametrus, kad jie viršytų minimalius tipo patvirtinimo (procedūra, suteikianti galimybę tiekti produktus ES rinkai) reikalavimus. |Bendrosios aplinkybės Padangoms tenka 20 %–30 % viso transporto priemonės sunaudojamų degalų kiekio, todėl jų parametrai gali turėti didelės reikšmės mažinant transporto priemonių energijos vartojimo intensyvumą ir jų išmetamų teršalų kiekį. Tiek degalų transporto priemonei reikia, kad įveiktų pasipriešinimą riedėjimui (PR), kurį daugiausia lemia „histerezės nuostoliai“ (energijos nuostoliai, patiriami dėl padangų kaitimo ir deformavimosi joms riedant). Taikant naujas technologijas PR galima sumažinti, todėl įvairiose padangų kategorijose šis rodiklis gali skirtis net iki 100 %. Pavyzdžiui, keleivinio automobilio su labiausiai riedėjimui besipriešinančiomis padangomis ir keleivinio automobilio su mažiausiai riedėjimui besipriešinančiomis padangomis sunaudojamų degalų kiekis gali skirtis iki 10 %. Tyrimų rezultatai rodo, kad tausiosios padangos yra ekonomiškos: didesnės tokių padangų kainos atsiperka naudojantis tomis padangomis ir taip sutaupant degalų. Todėl padangų pirkėjai tiesiogiai suinteresuoti išlaidų degalams, o visuomenė – kelių transporto priemonių išmetamų teršalų kiekio mažinimu. Pasiūlymo poveikis ES lygmeniu būtų įspūdingas; vertinant šį poveikį atlikto nepriklausomo tyrimo rezultatai rodo, kad per metus būtų galima sutaupyti 0,56–1,51 Mtne, priklausomai nuo rinkos pokyčių spartos. Tai prilygsta 0,5–1,3 mln. keleivinių automobilių (arba 3 %–8 % naujų registruotų keleivinių automobilių) pašalinimui iš ES kelių. Vis geresnį PR originalios įrangos rinkoje[4] siūlo ir toliau siūlys automobilių gamintojai, kuriuos savo automobiliuose naudoti tausiąsias padangas skatina tai, kad taip galima sumažinti transporto priemonių išmetamų teršalų kiekį, matuojamą laikantis tipo patvirtinimo teisės aktų. Be to, reglamentu dėl variklinių transporto priemonių bendrosios saugos[5] bus nustatyti minimalūs PR reikalavimai ir taip uždrausta naudoti netausias padangas. Tačiau dėl informacijos trūkumo, kurį patiria galutiniai vartotojai, ypač atsarginių dalių rinkos galutiniai vartotojai, šiomis dviem priemonėmis nebus pasiektas optimaliausias rinkos pokyčių lygmuo. Atsarginių dalių rinkoje, kuri sudaro 78 % padangų rinkos[6], vartotojai ir bendrovės neturi galimybės naudotis objektyviais padangų pasipriešinimo riedėjimui duomenimis ir negali palyginti didesnių pirkimo išlaidų su sutaupytų degalų kiekiu. Rinkos tyrimai taip pat rodo, kad vartotojai pirktų tausiąsias padangas. Be to, padangų parametrai tarpusavyje susiję, todėl keičiant vieną parametrą, pvz., energijos vartojimo efektyvumą, galima neigiamai paveikti kitus parametrus, tokius kaip sukibimas su šlapia danga, o bandymas gerinti pastarąjį parametrą gali neigiamai paveikti išorinio riedėjimo triukšmo rodiklį. Nustatyta, kad galima pagerinti padangų sukibimą su šlapia danga ir sumažinti išorinį riedėjimo triukšmą, kad šie rodikliai viršytų tipo patvirtinimo teisės aktuose[7] nustatytus minimalius reikalavimus. Todėl visuomenė turėtų būti suinteresuota, kad būtų skatinamas minėtų dviejų parametrų gerinimas bei kartu mažinamas pasipriešinimas riedėjimui. ES padangų ženklinimo sistema siekiama paskatinti su tausiosiomis padangomis susijusius rinkos pokyčius, nes dėl informacijos stokos tie pokyčiai yra neoptimalūs. Jei būtų suteikiama reikiamos informacijos, vartotojai galėtų ja remtis pasirinkdami gaminį, padangų gamintojams būtų suteikta daugiau paskatų tobulinti gaminius, taip pat būtų labiau informuojama visuomenė. |Pasiūlymo srityje taikomos nuostatos Padangų ženklinimo pasiūlymas – integruoto metodo, kuriuo siekiama sumažinti kelių transporto priemonių sunaudojamų degalų ir jų išmetamų teršalų kiekį, dalis. Šis į paklausą orientuotas pasiūlymas papildys padangų tipo patvirtinimo teisės aktus, kuriais nustatant minimalius reikalavimus reguliuojama pasiūla. Numatyta, kad siūlomame reglamente dėl variklinių transporto priemonių bendrosios saugos nustatyti minimalūs pasipriešinimo riedėjimui, sukibimo su šlapia danga ir išorinio riedėjimo triukšmo reikalavimai įsigalios iki 2012 m. spalio mėn.; juos taikant bus užtikrintas standartinis padangų kokybės lygmuo, o tolesnis minėtų parametrų gerinimas bus skatinamas taikant ženklinimo sistemą. Atsižvelgiant į padidėjusią konkurenciją padangų rinkoje, taikant siūlomą sistemą visiems bus suteikiamos lygios galimybės; gamintojams bus suteikta galimybė pasinaudoti gaminių diferenciacija, kad konkurencija būtų grindžiama ne tik kainomis, bet ir gaminių kokybe. Panašu, kad taikant tokią sistemą bus galima sumažinti su gaminių reputacija susijusių kliūčių, trukdančių naujiems dalyviams patekti į rinką. Pramonės atstovai savo ruožtu susigrąžins daugiau į mokslinius tyrimus ir plėtrą investuotų lėšų, nes vartotojai ir galutiniai vartotojai galės naudotis objektyvia, patikima ir palyginama informacija apie padangų parametrus. Tam, kad būtų galima teikti palyginamą informaciją apie padangų parametrus, reikės suvienodintų ir tikslių bandymų metodų. Norint sumažinti gamintojams tenkančią administracinę naštą ir bandymų išlaidas turėtų būti taikomi padangų tipo patvirtinimo teisės aktuose nustatyti metodai. |Derėjimas su kitomis Europos Sąjungos politikos sritimis ir tikslais Pradėjus taikyti suvartojamos energijos ženklinimo sistemą rinkai bus tiekiama daugiau tausiųjų padangų ir taip bus padedama siekti Efektyvaus energijos vartojimo veiksmų plane[8] nustatyto tikslo – iki 2020 m. 20 % sumažinti suvartojamos energijos kiekį – kuriam vėliau pritarė Energetikos taryba, Europos Vadovų Taryba ir Europos Parlamentas[9]. Pasiūlymas parengtas remiantis persvarstyta Komisijos strategija dėl lengvųjų automobilių bei nedidelės galios prekybos transporto priemonių išmetamų CO2 dujų[10] ir atsižvelgiant į CARS 21 aukšto lygio ekspertų grupės[11] indėlį. Ši strategija grindžiama integruotu metodu, kuriuo siekiama iki 2012 m. CO2 išmetamųjų teršalų kiekį sumažinti iki 120g/km; taikant automobilių išmetamų teršalų kiekį, matuojamą atliekant tipo patvirtinimą, reglamentuojantį teisės aktą[12] išmetamųjų teršalų kiekis bus sumažintas iki 130 g/km, o įgyvendinant priemones iš baigtinio papildomų priemonių sąrašo, įskaitant skatinimą naudoti tausiąsias padangas, CO2 išmetamųjų teršalų kiekis bus sumažintas dar 10 g/km arba atitinkama verte. Dėl sąveikos su persvarstytu automobilių ženklinimo pasiūlymu[13] padangų ženklinimo sistema bus dar labiau pripažinta. Skatinami rinkos pokyčiai, kad rinkai būtų tiekiama daugiau tausiųjų padangų, atitinka Lisabonos strategiją ir atnaujintą Darnaus vystymosi strategiją, nes jais siekiama padidinti investicijas į mokslinius tyrimus ir plėtrą, sudaryti visiems vienodas sąlygas ir sumažinti kelių transporto priemonių išmetamo anglies dioksido kiekį – taip siekiama su tvariuoju judumu susijusio politinio tikslo. Vienas svarbiausių Bendrijos Lisabonos programoje 2008–2010 m.[14] nustatytų tikslų – skatinti „į tvaresnį vartojimą ir gamybą nukreiptos pramonės politiką“ – išsamiau išdėstytas Tvaraus vartojimo bei gamybos ir tvarios pramonės politikos veiksmų plane[15]. Ženklinti padangas taip pat svarbu siekiant ES vartotojų politikos strategijoje 2007–2013 m.[16] nustatyto tikslo – „suteikti vartotojams teisių“, nes vartotojai galės rinktis atsargines padangas remdamiesi pateikta informacija. |2. konsultacijos su suinteresuotosiomis šalimis ir poveikio vertinimas |Konsultacijos su suinteresuotosiomis šalimis |Konsultacijų metodai, pagrindiniai tiriamieji sektoriai ir bendras respondentų apibūdinimas Per visą procesą buvo sistemingai klausiama suinteresuotųjų šalių nuomonės: rengiami dvišaliai susitikimai ir konsultuojamasi su valstybių narių atstovais, nevyriausybinėmis organizacijomis, vartotojų ir verslo organizacijomis, padangų pramonės atstovais, automobilių parkų vadovais, prekiautojais padangomis ir automobilių gamintojais. - Pirmųjų reakcijų sulaukta per viešąją konsultaciją, kurią 2007 m. rugpjūčio – spalio mėn. surengė Įmonių ir pramonės generalinis direktoratas, dėl variklinių transporto priemonių pažangių saugos funkcijų, per kurią buvo aptariamas pasiūlymas klasifikuoti padangas pagal degalų naudojimo efektyvumą. Šios nuostatos Įmonių ir pramonės GD pasiūlyme galiausiai buvo atsisakyta siekiant atlikti išsamesnę jos analizę, tačiau atsižvelgta į per šią konsultaciją gautus atsiliepimus. - 2008 m. balandžio 21 d. įvyko ekspertų grupės susitikimas su padangų pramonės atstovais, kuriame buvo aiškinami techniniai klausimai. - 2008 m. gegužės 26 d. surengtas suinteresuotųjų šalių pasitarimas. Darbinis dokumentas, kuriame pateikiami su įvairiomis per pasitarimą aptartomis politinėmis pasirinktimis susiję klausimai, suinteresuotųjų šalių atsakymai ir pasitarimo protokolas, paskelbtas interneto svetainėje EUROPA. |Atsakymų santrauka ir kaip į juos atsižvelgta Konsultacijos su suinteresuotosiomis šalimis padėjo apibrėžti politines pasirinktis ir nustatyti galimą ženklinimo sistemos modelį. Visi konsultacijose dalyvavę respondentai iš esmės pritarė, kad reikia taikyti ženklinimo sistemą, tačiau su tam tikromis išlygomis techniniais klausimais: - per pirmąją Įmonių ir pramonės GD surengtą konsultaciją pabrėžtas poreikis kuriant ženklinimo sistemą, kuria skatinama naudoti tausiąsias padangas, nepabloginti padangų saugos savybių. Padangų pramonės atstovai išplėtojo „Integruotą padangų savybių nagrinėjimo metodą“, grindžiamą tuo, kad vienu metu turi būti apsvarstyti visi susiję parametrai. Į šį klausimą atsižvelgta pasirenkant ženklinimo sistemos modelį, kurį taikant numatoma padangas klasifikuoti pagal įvairius kriterijus; - buvo pateiktas prašymas nustatyti ambicingesnes degalų naudojimo efektyvumo klases ir naudoti tokią pačią ženklinimo sistemą, kokia naudojama buitiniams prietaisams ženklinti (A–G skalė)[17]. Siekiant tiksliai apibūdinti esamą padėtį, technologines tolesnio padangų degalų naudojimo efektyvumo gerinimo galimybes ir susijusias gamybos kainas, atliekant nepriklausomą tyrimą buvo vykdomi išsamūs moksliniai tyrimai. Į šio tyrimo rezultatus atsižvelgta nustatant degalų naudojimo efektyvumo klases, kad A klasės reikalavimai būtų pakankamai griežti ir rinkai būtų tiekiama daugiau tausiųjų padangų, bet ir būtų užtikrinta, kad tų padangų kaina pateisins galutinio vartotojo išlaidas, kitaip tariant, kad didesnės padangų pirkimo išlaidos atsipirks, nes bus sutaupoma degalų; - kai kurios suinteresuotosios šalys paprašė į ženklinimo sistemą įtraukti išorinio riedėjimo triukšmo parametrą. Todėl buvo sprendžiamas išorinio riedėjimo triukšmo klausimas, kuris iš pradžių nebuvo įtrauktas į poveikio vertinimą; - galiausiai vyko išsamūs debatai, ar verta ženklinimo sistemą taikyti C2 ir C3 klasių padangoms (nedidelės galios ir didelės galios transporto priemonių padangoms). Kelių transporto bendrovės, įskaitant jų federaciją – Tarptautinę kelių transporto sąjungą – paragino šių klasių padangoms taikyti ženklinimo sistemą. Poveikio vertinimo rezultatai parodė, kad šioje rinkoje būtų galima sutaupyti nemažai degalų, todėl minėtų klasių padangas nuspręsta įtraukti į siūlomo teisės akto taikymo sritį. |Nuo 2008 m. balandžio 28 d. iki 2008 m. gegužės 30 d. vyko viešos konsultacijos internetu. Komisija sulaukė 14 atsiliepimų. Konsultacijų rezultatus galima rasti adresu http://ec.europa.eu/energy/demand/legislation/under_discussion_en.htm. |Tiriamųjų duomenų rinkimas ir naudojimas |Atitinkamos mokslo ir (arba) ekspertų žinių sritys Su Europos politikos vertinimo konsorciumu buvo sudaryta sutartis dėl nepriklausomo tyrimo, kuris buvo atliktas 2007 m. gruodžio mėn. – 2008 m. liepos mėn. ir kuriuo buvo siekiama prisidėti prie poveikio vertinimo. |Naudoti metodai Atliekant tyrimą nagrinėtas ženklinimo sistemos modelio techninis pagrindas, įskaitant padangų parametrų, rinkos struktūros ir sąnaudų bei naudos analizės suderinimą. Specialus degalų naudojimo efektyvumo ir sukibimo su šlapia danga klasių modelis grindžiamas, inter alia, šiais veiksniais: 1) esama padėtimi, 2) gamybos sąnaudomis, atitinkančiomis tam tikrą PR ar sukibimo su šlapia danga lygį, kurias palyginus su atitinkamu sutaupytų degalų kiekiu arba geresne sauga nustatomos 3) prieinamos kainos, kurias racionaliai tikimasi taikyti rinkoje, 4) bandymų metodais, galinčiais turėti įtakos klasifikavimo skalės padalų intervalui. |Pagrindinės organizacijos ir (arba) ekspertai, su kuriais konsultuotasi Konsultuotasi su valstybių narių atstovais, nevyriausybinėmis organizacijomis, vartotojų ir verslo organizacijomis, padangų pramonės atstovais, prekiautojais padangomis bei automobilių gamintojais. |Gautų ir panaudotų rekomendacijų santrauka Nebuvo užsiminta apie galimus rimtus pavojus, kurių pasekmės būtų nepataisomos. |Į poveikio vertinimą įtraukta techninė informacija ir sąnaudų bei naudos analizė. |Visuomenės supažindinimo su ekspertų rekomendacijomis priemonės Nepriklausomo tyrimo aprašymą rasite http://ec.europa.eu/energy/demand/legislation/under_discussion_en.htm. |Poveikio vertinimas Atliekant poveikio vertinimą svarstytos toliau nurodytos rinkos pokyčių, kad rinkai būtų tiekiama daugiau tausiųjų padangų, skatinimo politinės pasirinktys: 1 pasirinktis – nesiimti veiksmų ES lygmeniu. Tai yra pradinis scenarijus, įskaitant minimalių pasipriešinimo riedėjimui (PR) reikalavimų nustatymą, kaip siūloma reglamente dėl variklinių transporto priemonių bendrosios saugos, bei esamas paskatas automobilių gamintojams savo gaminamoms transporto priemonėms rinktis tausiąsias padangas ir taip sumažinti atliekant tipo patvirtinimą išmatuotą išmetamųjų teršalų kiekį; 2 pasirinktis – vienu kriterijumi (degalų naudojimo efektyvumu (pasipriešinimu riedėjimui)) grindžiama keleivinių automobilių padangų (C1 klasės padangų) ženklinimo sistema, kurioje kitiems parametrams (sukibimas su šlapia danga ir išorinis riedėjimo triukšmas) būtų nustatyti minimalūs reikalavimai; 3 pasirinktis – dviem kriterijais (degalų naudojimo efektyvumu ir sukibimu su šlapia danga) grindžiama C1 klasės padangų ženklinimo sistema, kurioje būtų nustatyti minimalūs išorinio riedėjimo triukšmo reikalavimai; 4 pasirinktis – daugeliu kriterijų (ne tik degalų naudojimo efektyvumu ir sukibimu su šlapia danga, bet ir išoriniu riedėjimo triukšmu) grindžiama C1 klasės padangų ženklinimo sistema; 5 pasirinktis – C1 klasės padangų ženklinimo sistemos (2, 3 arba 4 pasirinktys) taikymas C2 ir C3 klasių padangoms; 6 pasirinktis – ekonominės priemonės ir viešieji pirkimai. Palyginus politines pasirinktis matyti, kad daugeliu kriterijų grindžiama C1 klasės padangų ženklinimo sistema (4 pasirinktis) duoda daugiausia naudos, jei yra taikoma ir C2 bei C3 klasių padangoms (5 pasirinktis). Tausiosios padangos rinkai būtų tiekiamos lėčiau nei taikant 2 pasirinktį (vienu kriterijumi grindžiama ženklinimo sistema), bet būtų pasiekta geresnė sauga, o sistemą taikant C2 ir C3 klasių padangoms būtų sutaupoma daug daugiau degalų. |Komisija atliko darbo programoje numatytą poveikio vertinimą, kurio ataskaitą galima rasti adresu http://ec.europa.eu/governance/impact/cia_2008_en.htm. |3. Teisiniai pasiūlymo aspektai |Siūlomų veiksmų santrauka Pasiūlymu siekiama sukurti sistemą, skirtą C1, C2 ir C3 klasių padangoms (keleivinių automobilių, nedidelės galios ir didelės galios transporto priemonių padangoms) ženklinti atsižvelgiant į padangų parametrus, įskaitant degalų naudojimo efektyvumą, sukibimą su šlapia danga ir išorinį riedėjimo triukšmą. Taikant šią sistemą padangos bus klasifikuojamos pagal jų savybes, todėl vartotojams, bendrovėms ir mažmenininkams bus teikiama suvienodinta ir lengvai suprantama informacija. Ja taip pat bus užtikrinta, kad informacija galutiniams vartotojams būtų teikiama įvairiais būdais (pvz., elektroninėmis priemonėmis, kataloguose, lipdukuose). |Teisinis pagrindas Teisinis pasiūlymo pagrindas – Sutarties 95 straipsnis. |Subsidiarumo principas Subsidiarumo principas taikomas tiek, kiek pasiūlymas nepriklauso išimtinei Bendrijos kompetencijai. |Valstybės narės negali deramai pasiekti pasiūlyme numatytų tikslų dėl toliau nurodytų priežasčių. |Kaip pabrėžiama atsižvelgiant į Automobilių ženklinimo direktyvos[18] taikymą, dėl esamų 27 skirtingų ženklinimo sistemų gamintojams tenka didelė našta, nes jiems reikia savo gaminius ženklinti skirtingai, priklausomai nuo to, kuriose šalyse tie gaminiai parduodami, o tai nepadeda skatinti rinkos pokyčių. Esami gaminių ženklinimo skirtumai kelia vartotojų sumaištį ir kliudo jiems pasirinkti gaminį remiantis reikiama informacija. Be to, valstybės narės, vartotojų organizacijos ir padangų pramonės atstovai pareiškė pritariantys suvienodintai ženklinimo sistemai. |Bendrijos veiksmais bus galima geriau siekti pasiūlymo tikslų dėl toliau nurodytų priežasčių. |Suvienodinta ženklinimo sistema padės sumažinti administracinę valstybių narių ir padangų pramonės atstovų naštą. Ją taikant bus galima išvengti vidaus rinkos susiskaidymo ir suteikti visiems vienodas rinkos sąlygas. |Siūlomas teisės aktas skirtas tik informacijai apie gaminį vienodinti; už teisės akto įgyvendinimą ir rinkos priežiūrą bus atsakingos valstybės narės. |Todėl šis pasiūlymas atitinka subsidiarumo principą. |Proporcingumo principas Pasiūlymas atitinka proporcingumo principą dėl toliau nurodytų priežasčių. |Pasiūlymas ribojamas tik tuo, kas būtina siekiant siūlomo teisės akto tikslų. Siekiant sumažinti padangų gamintojų patiriamas išlaidas numatyta taikyti tokią pačią bandymų sistemą, kokia taikoma atliekant tipo patvirtinimo procedūrą. Savarankiškas deklaravimas taip pat turėtų padėti sumažinti bandymų išlaidas, kurios, kaip prognozuojama, blogiausiu atveju turėtų sudaryti 0,03 EUR už padangą. Taip pat siūloma sukurti lipduką, kuriame etiketė būtų pavaizduota taip, kad būtų galima suprasti ir be vertimo. Siekiant sumažinti logistikos išlaidas, piktogramomis bus užtikrinama, kad ženklinimo sistemą būtų lengva suprasti ir kad pramonės atstovams arba prekiautojams padangomis nereikėtų klijuoti tam skirtų lipdukų visomis oficialiomis ES kalbomis. Papildoma informacija atitinkamomis kalbomis etiketės žymoms paaiškinti bus teikiama internetu. Kad vartotojai lengviau suvoktų etiketėje pateiktą informaciją, ši etiketė bus panaši į buitinių prekių ženklinimo etiketę, kuri naudojama remiantis buitiniams prietaisams taikoma Energijos ženklinimo direktyva. |Dėl ženklinimo neturėtų padidėti padangų kainos. Pigios padangos vis dar bus tiekiamos rinkai; vienintelis skirtumas – vartotojams bus pateikiama objektyvi informacija apie padangų kokybę, kad konkurencija būtų susijusi ne tik su kainomis, bet ir faktinėmis gaminių savybėmis. |Pasirinkta priemonė |Siūloma priemonė – direktyva. |Kitos priemonės būtų netinkamos dėl toliau nurodytų priežasčių. Norint užtikrinti sėkmingą sistemos taikymą, svarbiausia vykdyti rinkos priežiūrą ir laikytis direktyvos reikalavimų. Todėl valstybės narės turėtų nustatyti nacionalinę stebėjimo tvarką. Jei visuomenės informavimo kampanijos, skirtos ženklinimo sistemai paaiškinti, bus rengiamos nacionaliniu lygmeniu, jos bus suprantamesnės vartotojams ir galutiniams vartotojams. Todėl siūloma priimti direktyvą, kurią valstybės narės turės perkelti į nacionalinę teisę. Pasiūlyme numatytas „atskirų lygių metodas“, pagal kurį esminės direktyvos nuostatos bus priimtos taikant bendro sprendimo procedūrą, o techninės specifikacijos ir derinimas su technikos pažanga – taikant komitologijos procedūrą, laikantis Sprendimo 1999/468/EB 5a straipsnyje numatytos reguliavimo procedūros su tikrinimu. |4. POVEIKIS BIUDžETUI |Pasiūlymas Bendrijos biudžetui poveikio neturi. |5. PAPILDOMA INFORMACIJA |Europos ekonominė erdvė Siūlomas teisės aktas yra susijęs su Europos ekonomine erdve, todėl turėtų būti joje taikomas. |2008/0221 (COD)PasiūlymasEUROPOS PARLAMENTO IR TARYBOS DIREKTYVAdėl padangų ženklinimo atsižvelgiant į degalų naudojimo efektyvumą ir kitus esminius parametrus (Tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 95 straipsnį,atsižvelgdami į Komisijos pasiūlymą[19],atsižvelgdami į Europos ekonomikos ir socialinių reikalų komiteto nuomonę[20],atsižvelgdami į Regionų komiteto nuomonę[21],Sutarties[22] 251 straipsnyje nustatyta tvarka,kadangi:(1) Komisijos komunikate „Ekologiškas transportas“[23] pabrėžiama, kad didžiausias Bendrijos uždavinys siekiant pristabdyti klimato kaitą ir padidinti Europos konkurencingumą – tausaus judumo skatinimas.(2) Komisijos komunikate „Efektyvaus energijos vartojimo veiksmų planas: išnaudoti potencialą“[24] pabrėžiama galimybė iki 2020 m. 20 % sumažinti bendrą suvartojamos energijos kiekį imantis sąraše nurodytų tikslinių veiksmų, įskaitant padangų ženklinimą.(3) 20 %–30 % transporto priemonių sunaudojamų degalų tenka padangoms, ypač dėl jų pasipriešinimo riedėjimui. Todėl sumažinus padangų pasipriešinimą riedėjimui kelių transporto priemonės daug efektyviau naudotų degalus ir todėl išmestų mažiau teršalų.(4) Padangų savybes lemia daug tarpusavyje susijusių parametrų. Gerinant vieną parametrą, pvz., mažinant pasipriešinimą riedėjimui, galima pabloginti kitus parametrus, tokius kaip sukibimas su šlapia danga, o bandant gerinti pastarąjį galima pabloginti išorinio riedėjimo triukšmo parametrą. Padangų gamintojus reikėtų skatinti kiek įmanoma gerinti visus parametrus.(5) Tausiosios padangos yra ekonomiškos, nes dėl sutaupytų degalų atsiperka didesnė padangų pirkimo kaina, kurią lemia didesnės gamybos sąnaudos.(6) [Reglamente (EB) Nr..../... dėl variklinių transporto priemonių tipo patvirtinimo, atsižvelgiant į jų bendrąją saugą, reikalavimų][25] nustatyti minimalūs padangų pasipriešinimo riedėjimui reikalavimai. Dėl technologinės pažangos įmanoma labai sumažinti energijos nuostolių, kuriuos lemia padangų pasipriešinimas riedėjimui, taikant griežtesnius už minimalius reikalavimus. Todėl siekiant sumažinti kelių transporto priemonių poveikį aplinkai reikėtų priimti nuostatas, kuriomis galutiniai vartotojai skatinami pirkti tausesnes padangas jiems pateikiant suvienodintą informaciją apie šį parametrą.(7) Kelių transporto priemonių keliamas triukšmas kelia didelių nepatogumų ir turi neigiamą poveikį sveikatai. [Reglamente (EB) Nr..../... dėl variklinių transporto priemonių tipo patvirtinimo, atsižvelgiant į jų bendrąją saugą, reikalavimų]nustatyti minimalūs padangoms riedant keliamo išorinio triukšmo reikalavimai. Dėl technologinės pažangos įmanoma labai sumažinti išorinį riedėjimo triukšmą, kad šis parametras viršytų minimalius reikalavimus. Todėl siekiant sumažinti kelių transporto priemonių keliamą triukšmą reikėtų priimti nuostatas, kuriomis galutiniai vartotojai skatinami pirkti mažesnį išorinį riedėjimo triukšmą keliančias padangas jiems pateikiant suvienodintą informaciją apie šį parametrą.(8) Nuostata dėl suvienodintos informacijos apie padangoms riedant keliamą išorinį triukšmą taip pat palengvintų priemonių, skirtų transporto priemonių keliamam triukšmui mažinti, taikymą ir padėtų didinti visuomenės informuotumą apie padangų poveikį transporto priemonių keliamam triukšmui remiantis 2002 m. birželio 25 d. Europos Parlamento ir Tarybos direktyva 2002/49/EB dėl aplinkos triukšmo įvertinimo ir valdymo[26].(9) [Reglamente (EB) Nr..../... dėl variklinių transporto priemonių tipo patvirtinimo, atsižvelgiant į jų bendrąją saugą, reikalavimų]nustatyti minimalūs padangų sukibimo su šlapia danga reikalavimai. Dėl technologinės pažangos įmanoma labai padidinti sukibimą su šlapia danga, kad šis parametras viršytų minimalius reikalavimus, ir taip sumažinti stabdymo kelią ant šlapios dangos. Todėl siekiant saugesnio eismo reikėtų priimti nuostatas, kuriomis galutiniai vartotojai būtų skatinami pirkti geriau su šlapia danga sukimbančias padangas jiems pateikiant suvienodintą informaciją apie šį parametrą.(10) Eismo saugumas priklauso ir nuo kitų padangų parametrų, tokių kaip slydimas vandens paviršiumi arba posūkių įveikimas. Tačiau kol kas su tokiais parametrais susijusių bandymų metodai dar nesuvienodinti. Todėl reikėtų numatyti galimybę prireikus vėliau priimti nuostatas dėl suvienodintos informacijos apie šiuos parametrus teikimo galutiniam vartotojui.(11) Standartinėje etiketėje pateikta informacija apie padangų parametrus greičiausiai padės galutiniams vartotojams perkant pasirinkti saugesnes, mažiau triukšmo keliančias ir tausesnes padangas. O tai, savo ruožtu, greičiausiai paskatins padangų gamintojus kiek įmanoma tobulinti tuos padangų parametrus, kuriuos gerinant galima prisidėti prie tvaresnio vartojimo ir gamybos.(12) Padangų ženklinimo taisyklių įvairovė valstybėse narėse sudarytų kliūčių Bendrijos vidaus prekybai ir dėl jos padidėtų padangų gamintojams tenkanti administracinė našta bei atliekant bandymus patiriamos išlaidos.(13) Atsarginės padangos sudaro 78 % padangų rinkos. Todėl pagrįstai siekiama galutinį vartotoją informuoti apie atsarginių padangų bei naujų transporto priemonių padangų parametrus.(14) Poreikis gauti daugiau informacijos apie tai, ar padangos yra tausios, ir apie kitus parametrus yra svarbus vartotojams, įskaitant automobilių parkų vadovus bei transporto bendroves, kurie negali lengvai palyginti skirtingų rūšių padangų parametrų, nes nėra ženklinimo sistemos ir vienodos bandymų tvarkos. Todėl į šios direktyvos taikymo sritį reikėtų įtraukti C1, C2 ir C3 klasių padangas.(15) Energijos suvartojimo etiketė, kurioje nurodoma, kuriai iš A–G klasių, taikomų ir buitiniams prietaisams pagal Direktyvą 1992/75/EB dėl buitinių prietaisų energijos ir kitų išteklių sunaudojimo parodymo ženklinant gaminį bei pateikiant standartinę informaciją apie gaminį[27], gaminiai priskiriami, gerai žinoma vartotojams ir yra sėkmingai taikoma energiją taupyti padedančių prietaisų naudojimui skatinti. Tokia pati sistema turėtų būti naudojama padangoms ženklinti siekiant nurodyti, ar jos yra tausios.(16) Padangų etikečių pateikimas prekybos vietose bei techninėje reklaminėje literatūroje turėtų užtikrinti, kad platintojai bei potencialūs galutiniai vartotojai gautų suvienodintą informaciją apie tai, ar padangos yra tausios, apie jų sukibimą su šlapia danga ir išorinį riedėjimo triukšmą.(17) Kai kurie galutiniai vartotojai išsirenka padangas prieš atvykdami į prekybos vietą arba jas užsako paštu. Siekiant užtikrinti, kad tokie galutiniai vartotojai taip pat galėtų pasirinkti remdamiesi suvienodinta informacija apie tai, ar padangos yra tausios, apie jų sukibimą su šlapia danga ir išorinį riedėjimo triukšmą, etiketės turėtų būti pateikiamos visoje techninėje reklaminėje literatūroje, įskaitant tuos atvejus, kai minėta literatūra pateikiama internete.(18) Tam, kad galutiniai vartotojai galėtų palyginti įvairias padangas ir būtų apribotos atliekant bandymus gamintojų patiriamos išlaidos, informaciją reikėtų pateikti remiantis suvienodintais bandymų metodais, nustatytais [Reglamente (EB) Nr..../... dėl variklinių transporto priemonių tipo patvirtinimo, atsižvelgiant į jų bendrąją saugą, reikalavimų].(19) Siekiant išvengti vidaus rinkos susiskaidymo, tais atvejais, kai valstybės narės taiko paskatas, kad būtų naudojama daugiau tausiųjų padangų, reikėtų nustatyti minimalias degalų naudojimo efektyvumo klases. Tokios paskatos gali sudaryti valstybės pagalbą. Ši direktyva neturi įtakos jokiems būsimų valstybės pagalbos procedūrų, kurios gali būti taikomos pagal Sutarties 87 ir 88 straipsnius, rezultatams.(20) Norint pasiekti ženklinimo nuostatų tikslus, būtina, kad gamintojai, tiekėjai ir platintojai laikytųsi tų nuostatų. Todėl valstybės narės turėtų stebėti, kaip laikomasi ženklinimo nuostatų, atlikdamos rinkos priežiūrą ir reguliarią ex-post kontrolę.(21) Šiai direktyvai įgyvendinti reikalingos priemonės turėtų būti nustatytos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką[28].(22) Visų pirma, Komisijai turėtų būti suteikta teisė nustatyti C2 ir C3 klasių padangų ženklinimo atsižvelgiant į jų sukibimą su šlapia danga reikalavimus, padangų ženklinimo atsižvelgiant į jų esminius parametrus, išskyrus degalų naudojimo efektyvumą, sukibimą su šlapia danga ir išorinį riedėjimo triukšmą, reikalavimus ir derinti priedus su technine pažanga. Kadangi šios priemonės yra bendro pobūdžio ir skirtos neesminėms šios direktyvos nuostatoms iš dalies keisti papildant šią direktyvą, jos turi būti nustatomos taikant Sprendimo 1999/468/EB 5a straipsnyje numatytą reguliavimo procedūrą su tikrinimu,PRIĖMĖ ŠIĄ DIREKTYVĄ:1 straipsnis Tikslas ir dalykasŠia direktyva skatinama naudoti tausiąsias padangas ir taip siekiama, kad kelių transporto priemonės efektyviau naudotų degalus.Šia direktyva nustatoma informacijos apie padangų parametrus teikimo etiketėse sistema.2 straipsnis Taikymo sritis1. Ši direktyva taikoma C1, C2 ir C3 klasių padangoms.2. Nukrypstant nuo 1 dalies, ši direktyva netaikoma:a) padangoms su naujais protektoriais;b) profesionalioms visureigių padangoms;c) padangoms, skirtoms transporto priemonėms, kurios pirmą kartą buvo įregistruotos iki 1990 m. spalio 1 d.;d) T tipo laikinojo naudojimo atsarginėms padangoms;e) padangoms, kurių greičio klasė mažesnė kaip 80 km/h;f) padangoms, kurių nominalusis ratlankio skersmuo neviršija 254 mm arba yra ne mažesnis kaip 635 mm;g) padangoms, į kurias įmontuoti papildomi sukibimo gerinimo įtaisai, pvz., dygliuotoms padangoms.3 straipsnis ApibrėžtysŠioje direktyvoje:(1) C1, C2 ir C3 klasių padangos – [Reglamente (EB) Nr..../... dėl variklinių transporto priemonių tipo patvirtinimo, atsižvelgiant į jų bendrąją saugą, reikalavimų][29] 8 straipsnyje nurodytų klasių padangos;(2) T tipo laikinojo naudojimo atsarginė padanga – laikinojo naudojimo atsarginė padanga, skirta naudoti didesnio nei standartinėms ir sustiprintosioms padangoms nustatytomis pripūtimo slėgio sąlygomis;(3) prekybos vieta – vieta, kurioje eksponuojamos, laikomos arba parduodamos padangos, įskaitant automobilių salonus, kuriuose padangos eksponuojamos atskirai (ne ant automobilių ratų);(4) techninė reklaminė literatūra – visa galutiniams vartotojams arba platintojams skirta spausdintinė ir elektroninė medžiaga, naudojama prekiaujant padangomis arba transporto priemonėmis, kurioje nurodomi konkretūs padangos parametrai (pvz., techniniai vadovai, brošiūros, parduodant internetu teikiama medžiaga, informaciniai lapeliai ir katalogai);(5) techniniai dokumentai – dokumentai, kuriuose pateikiama informacija apie padangas, įskaitant informaciją apie gamintoją ir padangų rūšį; padangos tipo arba padangų grupės, nustatytų nurodant degalų naudojimo efektyvumo klasę, sukibimo su šlapia danga klasę ir išmatuotą išorinio riedėjimo triukšmo vertę, aprašas; bandymų ataskaitos ir dokumentai, kuriuose pateikiama informacija apie bandymų tikslumą.(6) gamintojas – bet koks fizinis arba juridinis asmuo, kuris pagamina gaminį arba kuris užsako suprojektuoti ar pagaminti gaminį ir parduoda tą gaminį savo vardu arba naudodamas savo prekės ženklą;(7) importuotojas – Bendrijoje įsisteigęs fizinis arba juridinis asmuo, kuris trečiojoje šalyje pagamintą gaminį tiekia Bendrijos rinkai;(8) tiekėjas – gamintojas arba jo įgaliotas asmuo Bendrijoje, arba importuotojas;(9) platintojas – tiekimo grandinėje veikiantis fizinis arba juridinis asmuo (išskyrus gamintoją ar importuotoją), kuris padangas tiekia rinkai;(10) tiekimas rinkai – gaminio, skirto platinti ar naudoti Bendrijos rinkoje, tiekimas vykdant komercinę veiklą už atlygį arba be jo;(11) galutinis vartotojas – vartotojas, įskaitant automobilių parko vadovą arba kelių transporto bendrovę, kuris perka padangas arba iš kurio tikimasi, kad jas pirks;(12) esminis parametras – padangos parametras (pvz., pasipriešinimas riedėjimui, sukibimas su šlapia danga arba išorinis riedėjimo triukšmas), kuris naudojantis ta padanga daro stiprų poveikį aplinkai, eismo saugumui arba sveikatai.4 straipsnis Padangų tiekėjų atsakomybėValstybės narės užtikrina, kad padangų tiekėjai atitiktų šiuos reikalavimus:(1) tiekėjai užtikrina, kad ant C1 ir C2 klasių padangų, pristatomų platintojams arba galutiniams vartotojams, protektorių būtų užklijuotas lipdukas, kuriame pateikiama etiketė su nurodyta degalų naudojimo efektyvumo klase, kaip nustatyta I priedo A dalyje, ir išmatuota išorinio riedėjimo triukšmo vertė, kaip nustatyta I priedo C dalyje; C1 klasės padangų etiketėse turėtų būti nurodyta ir sukibimo su šlapia danga klasė, kaip nustatyta I priedo B dalyje;(2) 1 dalyje nurodyto lipduko pavidalas turi atitikti nurodytąjį II priede;(3) tiekėjai III priede nurodyta tvarka techninėje reklaminėje literatūroje nurodo degalų naudojimo efektyvumo klasę, sukibimo su šlapia danga klasę ir išmatuotą išorinio riedėjimo triukšmo vertę pagal I priedo reikalavimus;(4) valstybių narių valdžios institucijoms paprašius tiekėjai pateikia joms techninius dokumentus; tokia galimybė turėtų būti užtikrinama penkerius metus nuo to laiko, kai rinkai pateikiama paskutinė tam tikro padangų tipo padanga; techniniai dokumentai rengiami pakankamai išsamiai, kad valdžios institucijos galėtų patikrinti, ar tiksli etiketėje pateikta informacija apie degalų naudojimo efektyvumą, sukibimą su šlapia danga ir išorinį riedėjimo triukšmą.5 straipsnis Padangų platintojų atsakomybėValstybės narės užtikrina, kad padangų platintojai atitiktų šiuos reikalavimus:(1) platintojai užtikrina, kad prekybos vietose ant padangų aiškiai matomose vietose būtų užklijuoti pagal 4 straipsnio 1 dalį tiekėjų pateikti lipdukai;(2) jei galutinis vartotojas parduodamų padangų pamatyti negali, platintojai galutiniam vartotojui pateikia informaciją apie tų padangų degalų naudojimo efektyvumo klasę, sukibimo su šlapia danga klasę ir išmatuotą išorinio riedėjimo triukšmo vertę;(3) galutiniams vartotojams perkant C1 ir C2 klasių padangas kartu su sąskaitomis platintojai pateikia informaciją apie tų padangų degalų naudojimo efektyvumo klasę ir išmatuotą išorinio riedėjimo triukšmo vertę. Kai perkamos C1 klasės padangos, nurodoma ir sukibimo su šlapia danga klasė.6 straipsnis Automobilių tiekėjų ir automobilių platintojų atsakomybėValstybės narės užtikrina, kad automobilių tiekėjai ir automobilių platintojai atitiktų šiuos reikalavimus:(1) automobilių tiekėjai ir automobilių platintojai užtikrina, kad techninėje reklaminėje literatūroje būtų pateikiama informacija apie naujų automobilių padangas; tą informaciją sudaro degalų naudojimo efektyvumo klasė, kaip nurodyta I priedo A dalyje, išmatuota išorinio riedėjimo triukšmo vertė, kaip nurodyta I priedo C dalyje, o kai parduodamos C1 klasės padangos – ir sukibimo su šlapia danga klasė, kaip nurodyta I priedo B dalyje;(2) jei naujas automobilis gali būti parduodamas su įvairių tipų padangomis, o galutiniams vartotojams padangų tipo pasirinkti neleidžiama, techninėje reklaminėje literatūroje III priede numatyta tvarka nurodoma tų padangų tipų žemiausia degalų naudojimo efektyvumo klasė, sukibimo su šlapia danga klasė ir didžiausia išmatuota išorinio riedėjimo triukšmo vertė;(3) jei galutiniams vartotojams leidžiama pasirinkti naujo automobilio padangų tipą, techninėje reklaminėje literatūroje III priede numatyta tvarka automobilių tiekėjai nurodo tų padangų degalų naudojimo efektyvumo klasę, sukibimo su šlapia danga klasę ir išmatuotą išorinio riedėjimo triukšmo vertę;(4) jei galutiniams vartotojams leidžiama pasirinkti naujo automobilio padangų tipą, automobilių platintojai prieš parduodami gaminį nurodo tų padangų degalų naudojimo efektyvumo klasę, sukibimo su šlapia danga klasę ir išmatuotą išorinio riedėjimo triukšmo vertę.7 straipsnis Suvienodinti bandymų metodaiInformacija, kurią pagal 4, 5 ir 6 straipsnius privaloma pateikti apie padangų degalų naudojimo efektyvumo klasę, išmatuotą išorinio riedėjimo triukšmo vertę ir sukibimo su šlapia danga klasę, gaunama atliekant 1 priede nurodytus suvienodintus bandymų metodus.8 straipsnis Patikros procedūraValstybės narės IV priede nustatyta tvarka atitiktį nurodytoms degalų naudojimo efektyvumo ir sukibimo su šlapia danga klasėms vertina pagal I priedo A ir B dalis, o atitiktį nurodytai išmatuotai išorinio riedėjimo triukšmo vertei – pagal I priedo C dalį.9 straipsnis Vidaus rinka1. Jei laikomasi šios direktyvos nuostatų, valstybės narės nedraudžia ir neriboja padangų tiekimo rinkai remdamosi informacija apie gaminį, kuriai taikoma ši direktyva.2. Jeigu nėra įrodyta kitaip, valstybės narės mano, kad etiketės ir informacija apie gaminį atitinka šios direktyvos nuostatas. Norėdamos įvertinti atitiktį nurodytoms vertėms, jos gali reikalauti, kad tiekėjai pateiktų techninius dokumentus.10 straipsnis PaskatosValstybės narės neteikia paskatų, jei padangų degalų naudojimo efektyvumo klasė žemesnė už I priedo A dalyje nurodytą C klasę.11 straipsnis Pakeitimai ir derinimas su technikos pažangaToliau nurodytos priemonės, skirtos šios direktyvos neesminėms nuostatoms iš dalies keisti inter alia ją papildant, priimamos laikantis 13 straipsnio 2 dalyje nustatytos reguliavimo procedūros su tikrinimu:(1) nustatomi C2 ir C3 klasių padangų sukibimo su šlapia danga reikalavimai, jei egzistuoja tinkami suvienodinti bandymų metodai;(2) kai kiti esminiai parametrai turi poveikį aplinkai, sveikatai arba saugumui, nustatomi su tais parametrais susiję reikalavimai, jei egzistuoja tinkami suvienodinti bandymų metodai ir jei tokių reikalavimų laikymasis nereikalauja didelių išlaidų;(3) I–IV priedai derinami su technikos pažanga.12 straipsnis NuobaudosValstybės narės nustato nuobaudų už pagal šią direktyvą priimtų nacionalinių nuostatų pažeidimus taikymo taisykles ir imasi būtinų priemonių užtikrinti, kad jos būtų įgyvendintos. Numatytos nuobaudos turi būti veiksmingos, proporcingos ir atgrasančios. Valstybės narės praneša apie tokias nuostatas Komisijai ne vėliau kaip per aštuoniolika mėnesių nuo šios direktyvos įsigaliojimo ir nedelsdamos praneša apie bet kokius tolesnius su jomis susijusius pakeitimus.13 straipsnis Komitetas1. Komisijai padeda komitetas.2. Pateikiant nuorodą į šią dalį, taikomos Sprendimo 1999/468/EB 5a straipsnio 1–4 dalys ir 7 straipsnis atsižvelgiant į 8 straipsnio nuostatas.14 straipsnis PersvarstymasNe vėliau kaip per 5 metus nuo tos dienos, kai pradedama taikyti ši direktyva, Komisija įvertina poreikį persvarstyti I priede nurodytas degalų naudojimo efektyvumo ir sukibimo su šlapia danga klases.15 straipsnis Perkėlimas į nacionalinę teisę1. Valstybės narės ne vėliau kaip 2011 m. lapkričio 1 d. priima ir paskelbia įstatymus bei kitus teisės aktus, kurie įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos atitikties lentelę.Tas nuostatas jos taiko nuo 2012 m. lapkričio 1 d.Valstybės narės, priimdamos tas nuostatas, jose pateikia nuorodą į šią direktyvą arba tokia nuoroda pateikiama jas oficialiai skelbiant. Valstybės narės nustato tokios nuorodos pateikimo tvarką.2. Valstybės narės Komisijai pateikia šios direktyvos taikymo srityje priimtų pagrindinių nacionalinės teisės aktų nuostatų tekstus.16 straipsnisŠi direktyva įsigalioja dvidešimtą dieną po jos paskelbimo Europos Sąjungos oficialiajame leidinyje .17 straipsnisŠi direktyva skirta valstybėms narėms.Priimta BriuselyjeEuropos Parlamento vardu Tarybos varduPirmininkas PirmininkasI priedas Padangų klasifikavimas pagal parametrusA dalis. Degalų naudojimo efektyvumo klasėsDegalų naudojimo efektyvumo klasė turi būti nustatoma taikant pasipriešinimo riedėjimui koeficientą (PRK) pagal toliau nurodytą A–G skalę ir išmatuojama pagal [JTEEK … reglamentą..., nuoroda į OL turi būti pateikta prieš priimant direktyvą ].Jei patvirtinama, kad padangos tipas gali būti priskirtas daugiau kaip vienai padangų klasei (pvz., C1 ir C2), šio tipo padangų degalų naudojimo efektyvumo klasė turėtų būti nustatoma pagal aukščiausios klasės padangoms (pvz., C2, o ne C1) taikomą klasifikavimo skalę.C1 klasės padangos | C2 klasės padangos | C3 klasės padangos |PRK kg/t | Energijos vartojimo efektyvumo klasė | PRK kg/t | Energijos vartojimo efektyvumo klasė | PRK kg/t | Energijos vartojimo efektyvumo klasė |PRK≤6,5 | A | PRK≤5,5 | A | PRK≤4,0 | A |6,6≤PRK≤7,7 | B | 5,6≤PRK≤6,7 | B | 4,1≤PRK≤5,0 | B |7,8≤PRK≤9,0 | C | 6,8≤PRK≤8,0 | C | 5,1≤PRK≤6,0 | C |Tuščia | D | Tuščia | D | 6,1≤PRK≤7,0 | D |9,1≤PRK≤10,5 | E | 8,1≤PRK≤9,2 | E | 7,1≤PRK≤8,0 | E |10,6≤PRK≤12,0 | F | 9,1≤PRK≤10,5 | F | PRK≥8,1 | F |PRK≥12,1 | G | PRK≥10,6 | G | Tuščia | G |B dalis. Sukibimo su šlapia danga klasėsC1 klasės padangų sukibimo su šlapia danga klasės turi būti nustatomos taikant sukibimo su šlapia danga rodiklį (S) pagal toliau nurodytą A–G skalę ir išmatuojamos pagal JT EEK taisyklę Nr. 117 dėl s uvienodintų nuostatų dėl padangų tvirtinimo atsižvelgiant į riedėjimo triukšmą ir sukibimą su šlapia danga [30].S | Sukibimo su šlapia danga klasės |155≤S | A |140≤S≤154 | B |125≤S≤139 | C |Tuščia | D |110≤S≤124 | E |S≤109 | F |Tuščia | G |C dalis. Išorinis riedėjimo triukšmasIšmatuota išorinio riedėjimo triukšmo vertė nurodoma decibelais ir matuojama pagal JT EEK taisyklę Nr. 117 dėl s uvienodintų nuostatų dėl padangų tvirtinimo atsižvelgiant į riedėjimo triukšmą ir sukibimą su šlapia danga .II priedas. Etiketės pavidalas4 straipsnio 1 dalyje ir 5 straipsnio 1 dalyje nurodytą lipduką sudaro 2 dalys:1) toliau aprašyto pavidalo etiketė ir 2) vieta, kurioje nurodomas tiekėjas ir padangų serija, padangų dydis, apkrovos rodiklis, greičio klasė ir kitos techninės specifikacijos (toliau – prekės ženklo vieta).1. Etiketės modelis1.1 4 straipsnio 1 dalyje ir 5 straipsnio 1 dalyje nurodytame lipduke esanti etiketė turi būti tokia, kaip nurodyta paveiksle:[pic]1.2 Šiame paveiksle nurodomi etiketės matmenys :[pic]1.3 Etiketė turi būti ne mažesnė kaip 75 mm pločio ir 110 mm aukščio. Jei etiketė yra didesnė, jos turinys vis tiek turi būti proporcingas pirmiau nurodytiems matmenims.1.4 Etiketė turi atitikti šiuos reikalavimus:a) naudojama CMYK (angl. cyan, magenta, yellow, black ) spalvų gama: žalsvai mėlyna, rausvai raudona, geltona ir juoda spalvos; jos nurodomos pagal tokį pavyzdį: 00-70-X-00 yra 0 % žalsvai mėlynos, 70 % rausvai raudonos, 100 % geltonos, 0 % juodos spalvos;b) toliau pateikti numeriai atitinka 1.2 skirsnyje nurodytus sutartinius ženklus;[pic] Energijos vartojimo efektyvumasPiktograma turi atitikti šiuos reikalavimus: plotis – 19,5 mm, aukštis – 18,5 mm; piktogramos rėmas: linijos storis – 3,5 pt, plotis – 26 mm, aukštis – 23 mm; skalės rėmas: linijos storis – 1 pt; apatinė rėmo linija: storis – 3,5 pt, plotis – 36 mm; spalva – X-10-00-05;[pic] Sukibimas su šlapia dangaPiktograma turi atitikti šiuos reikalavimus: plotis – 19 mm, aukštis – 19 mm; piktogramos rėmas: linijos storis – 3,5 pt, plotis – 26 mm, aukštis – 23 mm; skalės rėmas: linijos storis – 1 pt; apatinė rėmo linija: storis – 3,5 pt, plotis – 26 mm; spalva – X-10-00-05;[pic] Išorinis riedėjimo triukšmasPiktograma turi atitikti šiuos reikalavimus: plotis – 23 mm, aukštis – 15 mm; piktogramos rėmas: linijos storis – 3,5 pt, plotis – 26 mm, aukštis – 24 mm; skalės rėmas: linijos storis – 1 pt; apatinė rėmo linija: storis – 3,5 pt, aukštis – 24 mm; spalva – X-10-00-05;[pic] Etiketės krašto linija: storis – 1,5 pt; spalva – X-10-00-05;[pic] A–G skalė-  Rodyklės: aukštis – 4,75 mm, tarpas – 0,75 mm, juodos linijos storis – 0,5 pt; spalvos:? A: X-00-X-00;? B: 70-00-X-00;? C: 30-00-X-00;? D: 00-00-X-00;? E: 00-30-X-00;? F: 00-70-X-00;? G: 00-X-X-00.-  Teksto šriftas: Helvetica Bold 12 pt, 100 % baltos spalvos; juodas kontūras – 0,5 pt;[pic] Skalė-  Rodyklės: plotis – 16 mm, aukštis – 10 mm, 100 % juodos spalvos;-  Teksto šriftas: Helvetica Bold 27 pt, 100 % baltos spalvos;[pic] Skalės linijos: storis – 0,5 pt, tarpas tarp punktyrinių linijų – 5,5 mm, 100 % juodos spalvos;[pic] Skalės teksto šriftas: Helvetica Bold 11 pt, 100 % juodos spalvos ;[pic] Triukšmo vertė-  Langelis: plotis – 25 mm, aukštis – 10 mm, 100 % juodos spalvos;-  Teksto šriftas: Helvetica Bold 20 pt, 100 % baltos spalvos;-  Teksto elemento šriftas: (A) raidė – Helvetica Bold Regular 13 pt, 100 % baltos spalvos;[pic] ES logotipas: plotis – 9 mm, aukštis – 6 mm;[pic] Nuorodos į direktyvą šriftas: Helvetica Regular 7,5 pt, 100 % juodos spalvos;Nuorodos į padangos klasę šriftas: Helvetica Bold 7,5 pt, 100 % juodos spalvos;c) fonas turi būti baltas.1.5 Padangų klasė (C1, C2 arba C3) turi būti nurodyta etiketėje 1.2 skirsnyje pateiktame paveiksle nustatytu formatu.2. Prekės ženklo vieta2.1 Tiekėjai lipduke turi pateikti ne tik etiketę, bet ir nurodyti savo pavadinimą, padangų seriją, padangų dydį, apkrovos rodiklį, greičio klasę bei kitas technines specifikacijas bet kokia spalva, formatu ir pavidalu; tačiau prekės ženklo vieta neturi viršyti 4:5 etiketės dydžio, o prekės ženklo vietoje pateikta informacija neturi kliudyti suvokti etiketėje pateiktos informacijos.III priedas Techninėje reklaminėje literatūroje pateikiama informacija1. Informacija apie padangą pateikiama toliau nurodyta tvarka:i) degalų naudojimo efektyvumo klasė (A–G raidės);ii) sukibimo su šlapia danga klasė (A–G raidės);iii) išmatuota išorinio riedėjimo triukšmo vertė (dB).2. Informacija turi atitikti šiuos reikalavimus:i) turi būti lengvai skaitoma;ii) turi būti lengvai suprantama;iii) jei tam tikro padangų tipo padangos gali būti skirtingai klasifikuojamos dėl jų dydžio ar kitų parametrų, turi būti nurodomas intervalas nuo blogiausių iki geriausių to tipo padangų parametrų.3. Tiekėjai savo tinklalapiuose privalo pateikti tokią informaciją:i) etiketėje esančių piktogramų paaiškinimą;ii) pabrėžti faktą, kad faktinis sutaupyto kuro kiekis ir eismo saugumas labai priklauso nuo vairuotojo elgesio, ypač nuo šių veiksnių:-  pasirinkus ekologinį važiavimo būdą galima sunaudoti daug mažiau degalų;-  siekiant geresnio sukibimo su šlapia danga ir efektyviau naudoti degalus, reikėtų reguliariai tikrinti padangų slėgį;-  visada turėtų būti griežtai laikomasi saugaus stabdymo atstumo.IV priedas. Patikros procedūraTiekėjo nustatyto kiekvieno padangų tipo arba kiekvienos padangų grupės atitiktis nurodytoms degalų naudojimo efektyvumo ir sukibimo su šlapia danga klasėms bei išmatuotai išorinio riedėjimo triukšmo vertei tikrinama toliau nurodyta tvarka:1) pirmiausia tikrinama viena padanga. Jei išmatuota vertė atitinka nurodytą klasę arba išmatuotą išorinio riedėjimo triukšmo vertę, patikros rezultatai teigiami;(2) jei išmatuota vertė neatitinka nurodytos klasės arba išmatuotos išorinio riedėjimo triukšmo vertės, tikrinamos dar trys padangos. Vertinant atitiktį nurodytai informacijai naudojama vidutinė išmatuota keturių tikrintų padangų parametrų vertė.[1] Europos aplinkos agentūros metinis Europos bendrijos šiltnamio efektą sukeliančių dujų inventorius 1990–2005 m. ir 2007 m. inventoriaus ataskaita, p. 88.[2] COM(2006) 545.[3] COM(2008) 433.[4] Naujų transporto priemonių padangos, kurioms priklauso 22 % rinkos.[5] Pasiūlymas COM(2008) 316 (vyksta priėmimo procedūra), OL C, , p. .[6] Padangos, kuriomis pakeičiamos nusidėvėjusios pirminės padangos; keleivinių automobilių padangos dažniausiai keičiamos automobiliui nuvažiavus 40 000 km.[7] COM(2008) 316, žr. 5 išnašą.[8] COM(2006) 545.[9] 2006 m. lapkričio 23 d. TTE (Energetika) tarybos posėdis, 15210/06; 2007 m. kovo 8–9 d. Briuselio Europos Vadovų Tarybos pirmininkaujančios valstybės narės išvados, 7224/07; 2007 m. spalio 24 d. Europos Parlamento rezoliucijos dėl Bendrijos strategijos dėl lengvųjų automobilių ir nedidelės galios prekybos transporto priemonių išmetamų C02 dujų mažinimo (2007/2119(INI)) 32 punktas.[10] COM(2007) 19.[11] COM(2007) 22.[12] COM(2007) 856.[13] Nauja Direktyvos 1999/94/EB redakcija.[14] COM(2007) 804.[15] COM(2008) 397/3.[16] COM(2007) 99.[17] Direktyva 1992/75/EB.[18] Direktyva 1999/94/EB.[19] OL C , , p. .[20] OL C , , p. .[21] OL C , , p. .[22] OL C , , p. .[23] COM(2008) 433.[24] (COM(2006) 545).[25] Pasiūlymas COM(2008) 316 (vyksta priėmimo procedūra), OL C, , p. .[26] OL L 189, 2002 7 18, p. 12.[27] OL L 297, 1992 10 13, p. 16.[28] OL L 184, 1999 7 17, p. 23.[29] [Pastaba. Dabartinė padangų klasifikacija, numatyta siūlomame reglamente (COM(2008)316), netaikoma nedidelės galios transporto priemonėms (N1). Tarybos lygmeniu susitarta persvarstyti Reglamento COM(2008) 316 8 straipsnyje pateiktą apibrėžtį siekiant į ją įtraukti N1 klasės padangas; susitarimas bus pasiektas ne vėliau kaip spalio mėn. prieš priimant šį direktyvos dėl padangų ženklinimo pasiūlymą. Ši informacija skirta tik teisės akto priėmimo procedūrai, priimant teisės aktą ją būtina panaikinti].[30] OL L 231, 2008 8 29, p. 19.